لطمية طفلة وأسيرة مكتوبة
الرادود باسم الكربلائي
طـفله واسيره وحـيل ما بيه
يا طيف ابويه استعجل شويه
يا طيف اخذني وياك للغالي
غير المنيه ما اجه بالي
گبالي اشوفه والرمح عالي
شلون اوصل وبالگيد مسبيه
درب السبي يا طيف اذاني
ونار البعد مو جمر چواني
يا سوط اشگفه اتلاحگ الثاني
ومن اذني سلبو اغلى ترچيه
امشي وشفت تتعثر جدامي
بعيني اصد راس الرمح ضامي
بس انت عندي وضاعت احلامي
اتنطرك من اغفه ليليه
حر السموم يذبل الورده
بس آنه من الطف بقت عنده
يا ساعة تلفي طالت المده
عندي جسد والروح ما هيه
صار الدرب بعيونه شطوله
احنه اعله هزل هاي معقوله
صارت كفيله الگبل مكفوله
وگعدت تداوي جروح رجليه
زينب تغطيني بعبايتها
ما حس تخليني بمصيبتها
ارتاح اشمن عطر شيلتها
فوگ المصيبه تصبر عليه
سور الصبر مسدوده بيبانه
گيد وسبي والروح عطشانه
نمشي ومحمد يمشي ويانه
والراضيه وعد الله مرضيه
آخر كلامي وياك بس هايه
طفله وصف للموت شرايه
من عگب ابويه وحامل الرايه
شط الامان انخبط صافيه